Han ble kjent for sitt engasjement i sosiale spørsmål og som forkjemper for kvinners rettigheter. Deinboll var særlig opptatt av kvinners økonomiske uavhengighet og ble gjennom kontakten med kvinnesaksbevegelsen også en forkjemper for kvinners stemmerett. Han ble utnevnt til æresmedlem i Norsk Kvinnesaksforening i 1896, som foreningens andre æresmedlem etter Camilla Collett. Gina Krog omtalte Deinboll som «en varm ven af kvindernes sag» og «en af de vise oldinge, man læser om i de gamle bøger, men som man sjelden ser, der steg frem for folket og lagde sit ord i vegtskaalen, naar de moralske værdier skulde veies».